
DR 31.7.2018                                                                    151                   

 
 Dr. Maszlee bin Malik: Cadangan akan dipertimbangkan. Saya terus kepada tajuk 
seterusnya iaitu tentang pemartabatan Bahasa Kebangsaan. Saya mengucapkan terima 
kasih kepada Yang Berhormat Marang dan Yang Berhormat Kluang kerana telah 
mengangkat isu pemartabatan Bahasa Kebangsaan dalam perbahasan Titah Seri Paduka 
Baginda Yang di-Pertuan Agong.  

 Dalam membangunkan modal insan yang mempunyai jati diri kebangsaan, Bahasa 
Melayu sebagai Bahasa Kebangsaan adalah salah satu pemangkin utama yang amat 
penting. Kerajaan Pakatan Harapan menjunjung tinggi kedudukan Bahasa Melayu sebagai 
Bahasa Kebangsaan seperti yang termaktub dalam Perkara 152(1) Perlembagaan 
Persekutuan. Sehubungan dengan itu bagi memastikan Bahasa Kebangsaan terus 
dimartabatkan, beberapa inisiatif telah dilaksanakan. Antaranya adalah meneruskan 
pelaksanaan Dasar Memartabatkan Bahasa Melayu dan Memperkukuhkan Bahasa Inggeris 
(MBMMBI).  

 Penyediaan Pelan Hala Tuju Pemartabatan Pendidikan Melayu 2016-2025 
menyediakan kerangka standard Bahasa Melayu dan pelaksanaan kurikulum mata pelajaran 
Bahasa Melayu di sekolah peringkat rendah dan menengah turut menyokong ke arah agenda 
itu.  

 Bahasa Melayu juga kekal sebagai bahasa pengantar di sekolah kebangsaan. 
Manakala di sekolah jenis kebangsaan (SJK), Bahasa Melayu merupakan mata pelajaran 
teras di dalam kurikulum kebangsaan. Kerajaan Pakatan Harapan juga berikrar akan terus 
memperluaskan Bahasa Melayu sebagai bahasa ilmu serantau. Kementerian Pendidikan 
Malaysia... 

 Tuan Sabri bin Azit [Jerai]: Jerai. Yang Berhormat Menteri, terima kasih Tuan 
Yang di-Pertua. Dalam memperkasakan tulisan bahasa Melayu, tulisan Jawi juga merupakan 
pemangkin untuk perkasakan Bahasa Melayu. Jadi Yang Berhormat Menteri, saya ingin 
mencadangkan kepada Yang Berhormat Menteri untuk guru-guru yang terlibat dalam proses 
tulisan Jawi di institusi pendidikan diperkasakan pengkaedahan tulisan Jawi secara holistik.  

 Kedua, memberi ruang yang luas kepada munsyi lantikan Dewan Bahasa dan 
Pustaka (DBP) yang seramai 20 orang untuk sebar luaskan Jawi di institusi pendidikan di 
semua peringkat. Ini kerana para munsyi di negara kita ini yang terlibat dalam memartabatkan 
tulisan Jawi ada kekangan-kekangan tertentu untuk memartabatkan tulisan Jawi.  

 Seterusnya in syaa Allah, saya berharaplah kepada Yang Berhormat Menteri 
supaya adakan sijil khas kepada lulusan SPM seperti mana yang diwujudkan KAFA di 
peringkat SPM untuk pelajar lulus pengkaedahan tulisan Jawi. Mohon dicadangkan. Sekian.  

 Dr. Maszlee bin Malik: Terima kasih Yang Berhormat Jerai. Tuan Yang di-Pertua 
berkaitan dengan pemartabatan tulisan Jawi ia juga termasuk dalam agenda KPM dan juga 
DBP dalam era ini dan kita mengambil cakna terhadap saranan daripada Yang Berhormat 
Jerai. Izinkan saya meneruskan.  

 Timbalan Yang di-Pertua [Dato’ Mohd Rashid Hasnon]:  Sila. 

 Dr. Maszlee bin Malik: Melalui Dewan Bahasa dan Pustaka, Kementerian 
Pendidikan Malaysia bersama-sama mendukung penuh aspirasi kerajaan ini selari dengan 
matlamat penubuhan DBP untuk mengangkat martabat bahasa Melayu dan Bahasa 
Kebangsaan melalui Akta Dewan Bahasa dan Pustaka (Pindaan dan Perluasan) 1995 [Akta 
A930] iaitu menggalakkan penggunaan Bahasa Kebangsaan supaya digunakan secara 
meluas bagi segala maksud mengikut undang-undang yang sedia berkuat kuasa.  

 Selari dengan tekad memartabatkan Bahasa Melayu ini, kerajaan baharu dan DBP 
akan melancarkan Dekad Bahasa Kebangsaan yang akan melakar pelan komprehensif untuk 
menjadikan Bahasa Melayu sebagai bahasa pilihan utama di tanah air di kalangan penutur 
Bahasa Melayu di rantau ASEAN dan juga menjadi bahasa popular di persada dunia. Bagi 
tujuan tersebut, peranan Dewan Bahasa dan Pustaka dalam pengembangan Bahasa 
Kebangsaan akan diperkasakan. 

 

 

 

 



Dr. Maszlee bin Malik: Cadangan akan dipertimbangkan. Saya terus kepada tajuk seterusnya iaitu tentang pemartabatan Bahasa Kebangsaan. Saya mengucapkan terima kasih kepada Yang Berhormat Marang dan Yang Berhormat Kluang kerana telah mengangkat isu pemartabatan Bahasa Kebangsaan dalam perbahasan Titah Seri Paduka Baginda Yang di-Pertuan Agong. Dalam membangunkan modal insan yang mempunyai jati diri kebangsaan, Bahasa Melayu sebagai Bahasa Kebangsaan adalah salah satu pemangkin utama yang amat penting. Kerajaan Pakatan Harapan menjunjung tinggi kedudukan Bahasa Melayu sebagai Bahasa Kebangsaan seperti yang termaktub dalam Perkara 152(1) Perlembagaan Persekutuan. Sehubungan dengan itu bagi memastikan Bahasa Kebangsaan terus dimartabatkan, beberapa inisiatif telah dilaksanakan. Antaranya adalah meneruskan pelaksanaan Dasar Memartabatkan Bahasa Melayu dan Memperkukuhkan Bahasa Inggeris (MBMMBI). Penyediaan Pelan Hala Tuju Pemartabatan Pendidikan Melayu 2016-2025 menyediakan kerangka standard Bahasa Melayu dan pelaksanaan kurikulum mata pelajaran Bahasa Melayu di sekolah peringkat rendah dan menengah turut menyokong ke arah agenda itu. Bahasa Melayu juga kekal sebagai bahasa pengantar di sekolah kebangsaan. Manakala di sekolah jenis kebangsaan (SJK), Bahasa Melayu merupakan mata pelajaran teras di dalam kurikulum kebangsaan. Kerajaan Pakatan Harapan juga berikrar akan terus memperluaskan Bahasa Melayu sebagai bahasa ilmu serantau. Kementerian Pendidikan Malaysia... Tuan Sabri bin Azit [Jerai]: Jerai. Yang Berhormat Menteri, terima kasih Tuan Yang di-Pertua. Dalam memperkasakan tulisan bahasa Melayu, tulisan Jawi juga merupakan pemangkin untuk perkasakan Bahasa Melayu. Jadi Yang Berhormat Menteri, saya ingin mencadangkan kepada Yang Berhormat Menteri untuk guru-guru yang terlibat dalam proses tulisan Jawi di institusi pendidikan diperkasakan pengkaedahan tulisan Jawi secara holistik. Kedua, memberi ruang yang luas kepada munsyi lantikan Dewan Bahasa dan Pustaka (DBP) yang seramai 20 orang untuk sebar luaskan Jawi di institusi pendidikan di semua peringkat. Ini kerana para munsyi di negara kita ini yang terlibat dalam memartabatkan tulisan Jawi ada kekangan-kekangan tertentu untuk memartabatkan tulisan Jawi. Seterusnya in syaa Allah, saya berharaplah kepada Yang Berhormat Menteri supaya adakan sijil khas kepada lulusan SPM seperti mana yang diwujudkan KAFA di peringkat SPM untuk pelajar lulus pengkaedahan tulisan Jawi. Mohon dicadangkan. Sekian. Dr. Maszlee bin Malik: Terima kasih Yang Berhormat Jerai. Tuan Yang di-Pertua berkaitan dengan pemartabatan tulisan Jawi ia juga termasuk dalam agenda KPM dan juga DBP dalam era ini dan kita mengambil cakna terhadap saranan daripada Yang Berhormat Jerai. Izinkan saya meneruskan. Timbalan Yang di-Pertua [Dato' Mohd Rashid Hasnon]: Sila. Dr. Maszlee bin Malik: Melalui Dewan Bahasa dan Pustaka, Kementerian Pendidikan Malaysia bersama-sama mendukung penuh aspirasi kerajaan ini selari dengan matlamat penubuhan DBP untuk mengangkat martabat bahasa Melayu dan Bahasa Kebangsaan melalui Akta Dewan Bahasa dan Pustaka (Pindaan dan Perluasan) 1995 [Akta A930] iaitu menggalakkan penggunaan Bahasa Kebangsaan supaya digunakan secara meluas bagi segala maksud mengikut undang-undang yang sedia berkuat kuasa. Selari dengan tekad memartabatkan Bahasa Melayu ini, kerajaan baharu dan DBP akan melancarkan Dekad Bahasa Kebangsaan yang akan melakar pelan komprehensif untuk menjadikan Bahasa Melayu sebagai bahasa pilihan utama di tanah air di kalangan penutur Bahasa Melayu di rantau ASEAN dan juga menjadi bahasa popular di persada dunia. Bagi tujuan tersebut, peranan Dewan Bahasa dan Pustaka dalam pengembangan Bahasa Kebangsaan akan diperkasakan.